b'\n_START_ARTICLE_\nZavod za prestajanje kazni zapora Dob pri Mirni\n_START_PARAGRAPH_\nZavod za prestajanje kazni zapora Dob pri Mirni je najve\xc4\x8dji zavod za prestajanje kazni zapora v Sloveniji. V njem so zaprti mo\xc5\xa1ki obsojenci, ki prestajajo kazen dalj\xc5\xa1o od enega leta in pol do 20 oziroma 30 let zaporne kazni. ZPKZ Dob ima odprti, polodprti in zaprti oddelek, ki se med seboj lo\xc4\x8dijo po stopnji zaprtosti in omejevanja svobode gibanja. Zaprti oddelek ima kapaciteto 233, polodprti 63, odprti pa 17 obsojencev._NEWLINE_Zavod se nahaja v Slovenski vasi na Dolenjskem. Polodprti oddelek Slovenska vas se nahaja v neposredni bli\xc5\xbeini mati\xc4\x8dnega zavoda, odprti oddelek Pu\xc5\xa1\xc4\x8dava pa je od njega oddaljen okoli 3 km. Direktor zavoda Dob je Bojan Majcen._NEWLINE_Na kraju, kjer so po vojni zgradili zapor, je dolga stoletja stal dvorec Dob.'